ബ്രിട്ടീഷ് എം.പിയുടെ കൊലപാതകം: പ്രതിക്ക് െഎ.എസ് ബന്ധമെന്ന് പ്രോസിക്യൂട്ടര് ലണ്ടന്: ബ്രിട്ടീഷ് എം.പി ഡേവിഡ് അമെസിനെ കുത്തിക്കൊലപ്പെടുത്തിയ കേസില് അറസ്റ്റിലായ അലി ഹര്ബി അലിക്ക് ഐ.എസ് ബന്ധമെന്ന് പ്രോസിക്യൂട്ടര് ജെയിംസ് കേബിള്. എം.പിയെ കൊലപ്പെടുത്താന് ഏതാനും വര്ഷം മുേമ്ബ ഹര്ബി ആസൂത്രണം നടത്തിയതായും വെസ്റ്റ്മിന്സ്റ്റര് കോടതിയില് നടന്ന ഹിയറിങ്ങിനിടെ പ്രോസിക്യൂട്ടര് അറിയിച്ചു.സ്വന്തം നിലക്കാണ് അലി ഐ.എസില് ആകൃഷ്ടനായത്. 25 കാരനായ ഹര്ബിക്കെതിരെ ഭീകരക്കുറ്റം ചുമത്തിയാണ് ബ്രിട്ടീഷ് പൊലീസ് കേസെടുത്തത്. സംഭവം ഭീകരാക്രമണമാണെന്ന് പൊലീസ് നേരത്തേ അറിയിച്ചിരുന്നു. എം.പിയെ കാണാന് അവസരം തേടി പ്രതി നേരത്തേ അദ്ദേഹത്തിെന്റ ഓഫിസുമായി ബന്ധപ്പെട്ടിരുന്നതായി റിപ്പോര്ട്ടുണ്ടായിരുന്നു.സോമാലി പൈതൃകമുള്ള ബ്രിട്ടീഷ് പൗരനാണ് അലി. അലിയുടെ പിതാവ് ഹര്ബി അലി കുല്ലാനെ സോമാലിയന് മുന് പ്രധാനമന്ത്രിയുടെ മാധ്യമ ഉപദേഷ്ടാവായിരുന്നു. ഹര്ബി ബ്രിട്ടനിലേക്ക് കുടിയേറിയതാണ്. കൊലപാതകത്തിന് മറ്റാരെങ്കിലും അലിയെ സഹായിച്ചിട്ടുേണാ എന്നും പൊലീസ് അന്വേഷിക്കുന്നുണ്ട്. വെള്ളിയാഴ്ച എകസ്സില് ജനസമ്ബര്ക്ക പരിപാടിക്കിടെയാണ് കണ്സര്വേറ്റീവ് എം.പിയായ ഡേവിഡ് അമെസിനു കുത്തേറ്റത്.